
Membránnal kölcsönható fehérje régiók predikciója fehérje nyelvi modellek alkalmazásával

Bevezetés
A fehérje-lipid kölcsönhatások igen fontos szerepet játszanak számos biológiai folyamatban, mint amilyen a jelátvitel, a sejtciklus szabályozás, és az apoptózis. A lipid-kölcsönhatásban részt vevő fehérjeszakaszok oldatban lehetnek rendezetlenek, amelyek azonban rendezetté válhatnak lipidekkel kölcsönhatásba lépve. Munkacsoportunk kísérletes adatok alapján összegyűjtött ilyen kölcsönható szakaszokat tartalmazó fehérjéket. Ezen szakaszokat MemMoRF-nak (Membrane-binding Molecular Recognition Features) nevezték el, és egy adatbázisban tették elérhetővé (https://memmorf.hegelab.org). Fontosságuk és széleskörű funkcióik ellenére csak kisszámú MemMoRF-ot tartalmazó fehérjét (n=67) sikerült azonosítani.
Célkitűzés
Több MemMoRF-régiót tartalmazó fehérje azonosítása érdekében prediktort fejlesztünk, ami képes megjósolni, hogy egy aminosav egy fehérjén belül MemMoRF-régió tagja-e.
Eredmények
Számos prediktor modellt fejlesztettünk, melyek vagy logisztikus regresszió, vagy neurális háló alapúak. A referencia-adathalmaz 67 fehérjéje kevés adat hagyományos gépi tanulásos módszer betanítására, ezért fehérje nyelvi modellekkel növeltük a bemenő adat információtartalmát. Legjobban teljesítő modellünk felülmúlta az eddig publikált hasonló prediktorokat (CoMemMoRFPred).



